RO Jurnalul Oficial al Uniunii Europene C 142/35

Comunicare din partea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Anunț privind cererile de autorizație exclusive de prospectare a hidrocarburilor lichide sau gazoase denumite „Permis de Langlade” și „Permis de Hermine”)

(Text cu relevanță pentru SEE)

2010/C 142/12

La data de 29 iunie 2009, societățile ConocoPhillips Canada Ressources Corp., cu sediul social la adresa PO Box 130, 401, 9th Ave S.W., Calgary, Alberta T2P 2H7, CANADA și BHP Billiton Petroleum Corp., cu sediul social la 1360 Post Oak Blvd, Suite 150, Houston, TX 77056-3030, UNITED STATES OF AMERICA, au înaintat o cerere de obținere, pentru o perioadă cinci ani, a unei autorizații exclusive de prospectare a hidrocarburilor lichide sau gazoase, denumită „Permis de Langlade”, pentru o suprafață totală de aproximativ 547 km2 de subsol submarin, situată în largul coastei colectivității de peste mări Saint Pierre și Miquelon.

La data de 9 decembrie 2009, societatea Bardoil Energy SAS cu sediul social la 42 rue de l’Abbé Pierre Gervain, Boite Postale 4353, 97500 Saint-Pierre-et-Miquelon, FRANCE, a înaintat o cerere de obținere, pentru o perioadă cinci ani, a unei autorizații exclusive, de prospectare a hidrocarburilor lichide sau gazoase, denumită „Permis de Hermine”, pentru o suprafață totală de aproximativ 1 312 km2 de subsol submarin, situată în largul coastei colectivității de peste mări Saint Pierre și Miquelon.

Perimetrul în care sunt valabile aceste autorizații este delimitat de arcele de meridiane și de paralele care unesc succesiv punctele definite în cele ce urmează prin coordonatele lor geografice, meridianul de origine fiind cel al Greenwich.

Punct Longitudine vestică Latitudine nordică A 56° 24′ 01,7" 44° 35′ 33,1" B 56° 15′ 00,6" 44° 35′ 32,0" C 56° 15′ 02,1" 44° 47′ 17,8" D 56° 09′ 16,2" 44° 47′ 16,6" E 56° 09′ 21,0" 43° 50′ 00,2" F 56° 23′ 53,3" 43° 50′ 00,2"

Depunerea cererilor și criteriile de atribuire a drepturilor de exploatare

Solicitanții care depun cererea inițială și cei care depun cereri concurente trebuie să demonstreze că îndeplinesc condițiile necesare obținerii autorizației, stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și de depozitare subterană (Décret no 2006-648 du 2 juin 2006 relatif aux titres miniers et aux titres de stockage souterrain) publicat în Jurnalul Oficial al Republicii Franceze (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului anunț, în conformitate cu procedura descrisă pe scurt în „Anunțul privind acordarea drepturilor de exploatare minieră a hidrocarburilor în Franța” (Avis relatif à l’obtention des titres miniers d’hydrocarbures en france), publicat în Jurnalul Oficial al Comunităților Europene C 374 din 30 decembrie 1994, pagina 11, și stabilită prin Decretul nr. 2006-648 din 2 iunie 2006 privind drepturile de exploatare minieră și de depozitare subterană [Jurnalul Oficial al Republicii Franceze (Journal officiel de la République française) din 3 iunie 2006].

Cererile concurente se adresează ministrului responsabil cu sectorul minier, la adresa indicată în continuare. Deciziile privind cererea inițială și cererile concurente se iau în termen de doi ani de la data la care autoritățile franceze au primit cererea inițială, adică până cel târziu la data de 31 august 2011.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din Codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (décret no 2006-649 du 2 juin 2006, relatif aux travaux miniers, aux travaux de stockage souterrain et à la police des mines, des stockages souterrains, Journal officiel de la République française din 3 iunie 2006).

Informații suplimentare se pot obține de la următoarea adresă: ministère de l'Écologie, de l’Énergie, du Développement durable et de la Mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche de la Défense, Paroi Nord, 92055 La Défense Cedex, FRANCE (Tél. +33 140819529.).

Dispozițiile legale menționate anterior pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994, p. 3.